钦定古今图书集成/明伦汇编/氏族典/第436卷 > 《廖用贤尚友录》 > 马塈
## 钦定古今图书集成/明伦汇编/氏族典/第436卷 > 《廖用贤尚友录》 > 马塈

按《宋史马塈传》：“塈，宕昌人也。一家父叔兄弟皆以忠
勇为名将，而塈与其兄坤特显。咸淳中，塈知钦州，徙
知邕，镇抚诸蛮及治关隘，皆有条理，边陲晏然。未几，
以左武卫将军征入朝。已而宋亡，塈因留静江，总屯
戍诸将，护经略司印守城。元兵攻之三月，塈夜不解
甲，前后百馀战，城中死伤相藉，讫无降意。城破，塈率”
死士巷战，被执，杀之，断其首，犹握拳奋起，立逾时，始
仆。部将娄钤辖亦死。